CELEX: 62008CA0474
Language: et
Date: 2009-10-29 00:00:00
Title: Kohtuasi C-474/08: Euroopa Kohtu (kuues koda) 29. oktoobri 2009 . aasta otsus — Euroopa Ühenduste Komisjon versus Belgia Kuningriik (Liikmesriigi kohustuste rikkumine — Direktiivi 2003/54/EÜ, mis käsitleb elektrienergia siseturu ühiseeskirju, artikli 23 lõigete 2 ja 5 nõuetekohaseks ülevõtmiseks vajalike õigus- ja haldusnormide vastu võtmata jätmine — Reguleeriva asutuse volitused elektrisektoris)

19.12.2009   
            
            
               ET
            
            
               Euroopa Liidu Teataja
            
            
               C 312/9
            
         Euroopa Kohtu (kuues koda) 29. oktoobri 2009. aasta otsus — Euroopa Ühenduste Komisjon versus Belgia Kuningriik
   (Kohtuasi C-474/08) (1)
   
   (Liikmesriigi kohustuste rikkumine - Direktiivi 2003/54/EÜ, mis käsitleb elektrienergia siseturu ühiseeskirju, artikli 23 lõigete 2 ja 5 nõuetekohaseks ülevõtmiseks vajalike õigus- ja haldusnormide vastu võtmata jätmine - Reguleeriva asutuse volitused elektrisektoris)
   2009/C 312/13
   Kohtumenetluse keel: prantsuse
   
      Pooled
   
   
      Hageja: Euroopa Ühenduste Komisjon (esindajad: M. Patakia ja B. Schima)
   
      Kostja: Belgia Kuningriik (esindajad: C. Pochet, advokaadid J. Scalais ja O. Vanhulst)
   
      Kohtuasja ese
   
   Liikmesriigi kohustuste rikkumine — Direktiivi 2003/54/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 96/92/EÜ (EÜT L 176, lk 37; ELT eriväljaanne 12/02, lk 211) artikli 23 lõigete 2 ja 5 nõuetekohaseks ülevõtmiseks vajalike õigus- ja haldusnormide vastu võtmata jätmine — Reguleeriva asutuse volitused elektrisektoris
   
      Resolutsioon
   
   
               1.
            
            
               Kuna Belgia Kuningriik
               
                           —
                        
                        
                           ei ole sätestanud, et otsuste peale, millega keeldutakse jaotusvõrgule juurdepääsust või elektrienergia edastamisest, saab kaevata reguleerivale asutusele, kes peab Euroopa Parlamendi ja nõukogu 26. juuni 2003. aasta direktiivi 2003/54/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 96/92/EÜ, artikli 23 lõike 5 alusel tegema kahe kuu jooksul siduva otsuse;
                        
                     
                           —
                        
                        
                           andis volituse määrata teatavaid elektriedastamisrajatisi puudutavas osas tariifide arvutamise olulised asjaolud kindlaks reguleeriva ameti asemel muule ametile, rikkudes nii direktiivi 2003/54 artikli 23 lõike 2 punkti a
                        
                     rikkus Belgia Kuningriik sellest direktiivist tulenevaid kohustusi.
            
         
               2.
            
            
               Mõista kohtukulud Belgia Kuningriigilt.
            
         
      (1)  ELT C 32, 7.2.2009.